Diari Oficial de la Generalitat Valenciana


Sumari del DOGV 4712, del 15-03-2004 (2004/2645)

ORDE de 23 de febrer de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar els subprogrames d'escoles taller, cases d'oficis, unitats de promoció i desenvolupament i els tallers d'ocupació per a l'exercici 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4712

Data del DOGV
:   15-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2645


Data del document
:   23-02-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * associació
    * aprenentatge professional
    * societat sense fins de lucre
    * suport econòmic
    * ajuda a l'ocupació
    * institució pública
    * accés a la professió
    * administració local

ORDE de 23 de febrer de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar els subprogrames d'escoles taller, cases d'oficis, unitats de promoció i desenvolupament i els tallers d'ocupació per a l'exercici 2004. [2004/F2645]
  
Amb data 21 de març de 2002 va ser publicada en el Diari Oficial de la Generalitat Valenciana l'Ordre d'11 de març de 2002, de la Conselleria d'Economia, Hisenda i Ocupació, per la qual es regulen els programes d'escoles taller, cases d'oficis, unitats de promoció i desenvolupament i els tallers d'ocupació i s'estableixen les bases reguladores de la concessió de subvencions publiques als citats programes.
  
Després de la publicació de la Llei de Pressupostos de la Generalitat Valenciana per a l'exercici 2004, de 30 de desembre de 2003 (DOGV de 31 de desembre de 2003), i d'acord amb el que estableix l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar els subprogrames d'escoles taller, cases d'oficis, les unitats de promoció i desenvolupament i els tallers d'ocupació; la quantia màxima de les ajudes que puguen concedir-se per a cada via de programació; la línia pressupostària a càrrec de la qual es realitzaran i els terminis de presentació i les dates d'inici de les accions per a l'exercici 2004.
  
En virtut d'això, i de conformitat amb el que disposa la disposició addicional segona de l'Ordre d'11 de març de 2002, de la Conselleria d'Economia, Hisenda i Ocupació,
  
Ordene
  
Article 1
  
Per a l'exercici 2004, les subvencions previstes per als subprogrames d'escoles taller, cases d'oficis, unitats de promoció i desenvolupament i els tallers d'ocupació definides en l'Ordre d'11 de març de 2002, de la Conselleria d'Economia, Hisenda i Ocupació, es quantifiquen en un import global màxim de 80.641.641 euros, dels quals 82.628.826 euros es pagaran a càrrec del pressupost vigent, i els 68.323.753 euros restants es pagaran a càrrec del pressupost de 2005, sempre que hi haja crèdit adequat i suficient en els pressupostos de la Generalitat Valenciana per al citat exercici.
  
Article 2
  
Les ajudes corresponents a l'exercici 2004 previstes en l'article precedent es finançaran a càrrec de la línia T2946000 del subprograma 322.52 dels pressupostos de la Generalitat Valenciana per a 2004.
  
Article 3
  
El règim de pagaments i de justificacions de les ajudes es realitzaran en els termes establits en l'Ordre d'11 de març de 2002 (DOGV de 21 de març de 2002) i en les corresponents resolucions d'aprovació de concessió d'ajudes.
  
Article 4
  
Per a l'any 2004, el termini de presentació de sol·licituds finalitzarà el 30 de juny del citat exercici.
  
No obstant això, les sol·licituds presentades amb anterioritat a l'entrada en vigor d'aquesta ordre que no hagen sigut resoltes es podran acollir a aquesta convocatòria, sempre que les entitats presenten una memòria econòmica adaptada als mòduls aplicables en l'exercici 2004. La memòria haurà de presentar-se en el termini de 15 dies a comptar des del següent al de la publicació d'aquesta ordre en el Diari Oficial de la Generalitat Valenciana.
  
Article 5
  
Les sol·licituds aprovades a l'empara de la present ordre en el primer semestre de l'exercici hauran d'iniciar les seues activitats abans del 16 de juny del mateix exercici, i les aprovades en el segon semestre hauran d'iniciar les seues activitats abans del 2 de desembre de 2004.
  
Disposicions addicionals
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, podran els interessats interposar-hi recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja dits, segons allò que s'ha disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació
  
València, 23 de febrer de 2004
  
El conseller d'Economia, Hisenda i Ocupació,